Ønsker møte med kommunen: – Slik som dette bør det kunne være i Bøveien!
MULIGHET: – Vi må forsøke å gjøre det vi kan, og nå har vi fått laget disse skissene som viser at man kan få til til i Bøveien, der det er planlagt 175 meter fortau, sier Sveinung Hope, en av naboene som blir berørt hvis det blir gjennomslag for nytt fortau.  Det får de etter all sannsynlighet svar på i neste uke, for da kommer det opp en sak hvor man innstiller at klagen til beboere ikke tas til følge og sendes Statsforvalteren for avgjørelse.  – Ja, mandag morgen skal jeg forsøke å få til et møte på kommunehuset med folk fra administrasjonen, og kanskje med ordfører. Vi har forsøkt mange ganger, de sier de ønsker innspill, men hva hjelper det når vi sitter igjen og får en følelse av at innspill bare betyr noe i navnet, ikke når ting skal tas med i sakene.  Det er nemlig laget enda et sett med skisser.  – Vi har jo sett at Torvmyrveien fungerer godt med den nye delen med både gang- og sykkelvei på to sider av veien. Vi har tegnet opp en lignende skisse - og dermed kan dette gjøres på en greiere måte enn det som innstillingen tyder på. På den måten kan man også spare en del eiendom som vil gå tapt.  – Men hvordan blir det med bortfall av eiendommer i en slik løsning dere forslår? – Her snakker vi om at omtrent alt vi bestå som i dag, kanskje med noen små justeringer. Vi mener dette vil være en god løsning og heller ikke en løsning som vil koste mye penger for å få til. 
Sveinung Hope, en nabo i Bøveien, oppfordrer til å vurdere andre løsninger for planlagt fortau på 175 meter. Hopes klager vil sannsynligvis bli adressert neste uke, da en sak om klagene vil bli sendt til Statsforvalteren. Hope håper også på et møte med kommuneledelsen i neste uke.